Sy stoei vir asem …
Die mistigheid is klam en koel en dwarrel in vlae teen haar vel. Sy sak weg daarin. Los daarin op. Die mis rol nog digter teen haar aan, begin haar versmoor. Sy asem die digte klamheid hortend in. Nou is dit ook binne-in haar. Sy stoei vir asem …
Die antieke manuskrip kan dalk haar toekoms verseker … as sy oorleef.
"Al die elemente is daar vir 'n lekker lees, en boonop is daar genoeg misterie en angswekkende gebeure om jou tone te laat krul van vrees." – Wilna Adriaanse
'n Herskryf van Wip van die droomvanger wat in 1990 verskyn het.
'n Klompie uiteenlopende karakters word saamgegooi in 'n afgeleë bestemming, moorde word gepleeg, en almal kan die skuldige wees.
Lesers van Agatha Christie sal plesier vind in die storielyn wat baie raakpunte het met verhale soos bv. Murder on the Orient Express en Death on the Nile.
Die geheim van 'n goeie leuen is om altyd bietjie waarheid by te voeg …
'n Baie sterk debuut binne domestic noir met 'n onbetroubare verteller en 'n onverwagse wending teen die einde.
Hierdie keer is rolle omgeruil: Die vrou is die een wat die obsessie met 'n manlike objek ontwikkel.
Die verhaal speel op emosionele vlak met die leser; jy sal voortaan twee maal dink oor "toevallige" ontmoetings of vriendskappe.
Henda Olivier is vier-en-dertig jaar oud en bly tans in Auckland saam met haar man en haar twee kinders. Sy is 'n oud-onderwyseres (al is sy nog nie oud nie) en deesdae 'n voltydse skrywer. Haar gunstelinggoed is goeie rooiwyn, 'n skaaptjop, om mense in koffiewinkels af te luister en adrenalien-lose aktiwiteite.
'n Inspirerende verhaal wat die impak van trauma ondersoek en die belangrikheid van hoop en drome beklemtoon.
Die tweede titel in die reeks (voorafgegaan deur Ware noord).
Elsa Winckler is op Upington gebore. Sy is 'n internasionaal-gerekende romanseskrywer en woon saam met haar man op Bettysbaai. Elsa skryf in Engels én Afrikaans en is internasionaal gepubliseer deur uitgewers soos HarperImpulse en Tule Publishing.
Miskien is daar tog 'n storieboek-einde vir die twee van hulle?
Die titel verwys na 'n Kroasiese legende waarin 'n meisie vir haar geliefde brood bak om haar liefde te verklaar.
Sven is, met sy lang blonde hare en dik baard, 'n ware mitologiese held – en enige vrou se droom.
Die verhaal is die modern weergawe van die tradisionele plaasromanse.
Liefde van haar lewe is Dina Botha se 70ste Romanza.
Die heldin is 'n kunstenaar, sterk en baie onafhanklik.
Dina Botha spreek belangrike temas soos fisiese mishandeling en die emosionele impak van intimiteit aan.
Die heldin ly aan geheueverlies en moet haar verloofde opnuut leer ken.
'n Belangrike tema in die verhaal is die impak van alkoholmisbruik op familielede en die krag van rehabilitasie.
Met 'n B.Compt. graad agter haar naam, sou Lizelle von Wielligh nooit kon droom om die pen op te tel en te begin skryf nie, maar toe bring die Here 'n onverwagse draai op haar pad wat haar meer vervuld laat as wat sy ooit kon droom. Deesdae vind sy dit baie meer stimulerend om haar gedagtes kreatief aan te wend eerder as om syfers op die rekenaar te laat klop.Haar gesin kom altyd eerste in haar lewe. Sy is voltyds betrokke by haar kinders en is bevoorreg om 'n "gelukkige einde" saam met haar man te leef. As sy nie skryf nie, moet haar hande besig bly met 'n handwerkie. Sy is ook lief vir die natuur; veral die plaaslewe. Haar idees kry sy meestal op haar daaglikse wandeling deur die denneboomplantasies.
Die hoofkarakters is beide kunstenaars wat die trauma moet verwerk om familielede in tragiese ongelukke te verloor.
Deeglike navorsing oor Italië verseker dat die ruimte geloofwaardig en aanloklik is.
Sonroeper is 'n heerlike ontvlugting in die Italiaanse kunswêreld.
Wilreza Smit-Theron is in 1964 in Pretoria gebore en het in die Kaap skoolgegaan. Na sewentien jaar het sy uit die onderwys bedank en is tans 'n vryskutvertaler/proefleser. Sy het nog altyd met stories in haar kop rondgeloop, maar nie geweet hoe om dit op papier neer te skryf nie. Daar het onlangs twee tienerboeke van haar by 'n ander uitgewersmaatskappy verskyn. Sy woon in Loevenstein naby Durbanville en in haar vrye tyd lees sy graag, fliek, draf, speel met haar vier Bassets en probeer drie tieners grootkry.
Romanza Nostalgie is 'n terugblik na die eerste titels van ons gewildste Romanza-skrywers – daardie romanses wat lesers besonder baie geniet het. Daar verskyn ses titels in die Romanza Nostalgie-reeks: Madelie Human, Dina Botha, Rosita Oberholser, Didi Potgieter, Elsa Winckler en Alma Carstens. Met hierdie versamelitems vier ons vyftien jaar van ontspanning, ontvlugting en pure bederf.
Didi Potgieter woon op Potchefstroom. Haar eerste Romanza, Leer my liefhê verskyn in Januarie 2014 en daarna sien vele ander Romanzas die lig. Met soveel onvertelde stories in haar kop en hart, hoop sy om dit nog lank te kan doen. Didi wen die ROSA Imbali-toekenning met Liefde vir 'n ridder en was al twee keer 'n finalis vir die ATKV-Woordveertjiesprys vir romanse.
OM TE EMIGREER OF NIE:
20 MENINGSVORMERS SÊ
Dit is die eerste boek wat hierdie kwessie by die horings pak.
Ingeligte meningsvormers, insluitend Piet Croucamp, Dana Snyman,
Melanie Verwoerd en Jonathan Jansen, om net 'n paar te noem, bespreek een van die moeilikste vrae waarmee Suid-Afrikaners soms worstel: Moet ons waai?
Die boek bied insig aan Suid-Afrikaners wat reeds weg is, wat beplan om te emigreer of dié wat besluit het om te bly.
Die meningsvormers se menings word op 'n positiewe manier oorgedra.
Hierdie is die tweede boek in die reeks. Die eerste boek, Justin Fortuin, skattejagter, het in Februarie 2020 verskyn en toon goeie verkope.
Theresa van Baalen beskou dit 'n wonderlike voorreg om kinderstories te kan skryf, juis omdat dit soveel ruimte bied vir kreatiwiteit. Kinderstories sal altyd haar eerste liefde wees. Haar alter ego, Cheryl Rogers, skryf romanses vir Lapa Uitgewers se Romanza-reeks. Cheryl is Theresa se tweede naam, en Rogers haar nooiensvan, so dit was 'n logies keuse vir 'n alternatiewe skrywersnaam. Solank sy elke dag kan skryf, hetsy as Theresa of as Cheryl, is sy op haar gelukkigste. Sy woon tans op Hermanus, maar haar hart is, en sal altyd, in Port Nolloth wees.
Theresa van Baalen is onder meer bekend vir die Sanri Steyn-reeks, wat 'n speurreeks vir dogters is. Die Justin Fortuin-boeke is weer gemik op seuns met speurelemente en avontuur daarby.
In die ouderdomsgroep is daar min boeke wat gemik is op seuns van 11+; daarom vul hierdie boek 'n gaping in die mark.
Hierdie bundel stories is 'n karos waarmee jy jou kind opnuut kan koester. Daarmee saam kom die genadegawe om waarlik mekaar se harte te hoor. Om dit reg te kry het jy nie geld of goed nodig nie. Al wat nodig is, is om vir slegs 20 minute elke aand sonder die selfoon, TV en al die 1001 dinge wat jou aandag deur die dag opeis vir jou kind 'n storie te lees. Die sleutel tot behoorlike lees- en taalvaardigheid begin lank vóór gr. R – by iets eenvoudig soos 'n slaaptydstorie en jou onverdeelde aandag.
'n Ideale boek vir jou kleinding wat hou van stories, rympies en speletjies.
Wendy Maartens se boeke met versamelde stories is baie gewild. Van Die mooiste dierestories is meer as 9 000 kopieë verkoop, van Eendag op 'n reëndag meer as 6 000 kopieë, van Waarom Kameelperd se nek so lank is en ander dierestories is reeds meer as 4000 kopieë verkoop.
'n Fantastiese geskenk vir enige jong storieliefhebber.
Perfek vir voorlees of selflees.
Hierdie boek bied uitstekende opvoedkundige waarde omdat dit ideaal is om in die klas te gebruik.
Wendy Maartens het grootgeword op Worcester, waarna sy op George skoolgegaan en gematrikuleer het. Sy woon tans op Melkbosstrand. Wendy is veral bekend vir haar hervertellings waarin sy nuwe lewe lewe in bekende en geliefde verhale blaas en die klassieke stories vir jong lesers toeganklik maak. Sy is die skrywer en samesteller van boeke soos Sprokies en ander gunsteling-stories, Die mooiste dierestories, Eendag op 'n reëndag, Vertel vir my 'n storie, Waarom Kameelperd se nek so lank is en ander dierestories, Towertapyt, Sylvester, ramkat van die Groot-Karoo en Halala Job Maseko. Webwerf: https://www.wendymaartens.co.za
Megan Bird is 'n Suid-Afrikaanse illustreerder wat in Pretoria bly. In samewerking met TBWA Durban en die aangepaste ateljee in Space Ace het sy die Assagi-leiersprys ontvang. Met jare se ondervinding agter die rug is sy absoluut passievol oor illustrasie en ontwerp en sit sy haar hart en siel in haar werk. Sy spesialiseer in natuur- en opvoedkundige illustrasies.
Gelukkig bring die nuwe jaar 'n paar veranderinge wat Helena so 'n bietjie ligter laat voel. Haar viool begin weer sing, en sy besluit om self antwoorde te begin soek. Ongelukkig is 'n antwoord egter nie altyd goeie nuus nie …
Een van Noreen se ander titels, Om te dans, is geskryf vir dieselfde teikenmark. Dié titel het 3 000 kopieë verkoop met sy verskyning in 2018.
Noreen Nolte bly in die Boland saam met haar gesin. Haar liefde vir woorde kom al van haar kinderdae in 'n huis vol boeke af. Sy het in 1995 in Somerset- Wes gematrikuleer en in 2002 haar M.Sc. in voedselwetenskap aan die Universiteit Stellenbosch behaal. Sy het vir 'n paar jaar in die voedselbedryf gewerk, van die Noord-Kaap tot in Gauteng. Hier het sy 'n jare lange liefde vir ballet vol sirkel getrek deur as balletonderwyseres te kwalifiseer. Haar gesin was vir 'n paar jaar haar primêre fokus; maar toe sy opnuut die lekkerte van boeke saam met haar kinders ontdek, het dit 'n lus vir skryf by haar wakker gemaak.
In hierdie pragtige roman moet die hoofkarakter, 'n normale meisie, met aller- lei grootword-probleme worstel, soos die dood van 'n geliefde, groepsdruk en eerste liefde.
Fanie Viljoen het voorheen 'n drama gepubliseer genaamd Betower die drama. Die boek is voorgeskryf by FET-skole en het al meerdere herdrukke beleef.
Fanie Viljoen het in Welkom grootgeword. Hy het op skool reeds in kuns belang gestel, en afgesien van sy bekroonde skryfwerk vir kinders en jongmense, is hy ook 'n visuele kunstenaar en kinderboekillustreerder wat al aan verskeie uitstallings deelgeneem het. Sy boeke BreinBliksem en Onderwêreld is albei met die Sanlamprys vir Jeuglektuur bekroon, Betower en Afkop was naaswenners in LAPA se jeugromankompetisie, en hy het al 'n rits ATKV-Woordveertjies ingepalm.
'n Kortfilm is gemaak wat gebaseer is op die dramateks. Die film kan gekyk word by: https://www.imdb.com/title/tt5559816/
Min dramatekste is beskikbaar vir hoërskoolleerders – dit maak hierdie 'n ideale boek om in die klaskamer te gebruik.
BETHEL SE BERG (NAASWENNER IN LAPA SE JEUGROMANKOMPETISIE 2020)
Dis die onstuimige tagtigerjare. Bethel Hendrix, haar broers en hulle ma reis deur die land in 'n Kombi. Hulle leef 'n nomadiese bestaan en bly net vir 'n kort ruk in een dorp voor hulle na 'n volgende beweeg. Om die gesin aan die lewe te hou, verkoop Bethel se ma vetkoek. Maar oral waar hulle kom, is dit duidelik dat die gesin anders is. Dat hulle arm is. Dat hulle nie in 'n regte huis bly nie. Dat hulle ma anders lyk en dink. Dat daar nie 'n pa saam met hulle is nie.
Maretha Maartens het al meer as 140 titels onder haar naam. Sy is 'n bekende Suid-Afrikaanse skrywer, maar het nog nie voorheen by LAPA uitgegee nie.
"Hierdie novelle kan veral bydra tot vernuwing in Afrikaanse jeugliteratuur binne die genre van memoires of herinneringsverhale" – anonieme keurder van jeugromankompetisie 2019.
Hierdie boek is enig in sy soort, maar dit kan vergelyk word met 'n boek soos,Slimkop. Daar het 3 000 kopieë van die boek verkoop.
Engela Duvenage hou besonders baie van feite en van stories. Sy het 'n MPhil in Joernalistiek van die Universiteit Stellenbosch verwerf. Vir die afgelope twee dekades skryf sy gereeld vir koerante, tydskrifte en vir universiteits- en navorsingspublikasies oor Suid-Afrikaanse wetenskap en die mense daaragter. Sy stel onder meer 'n landbounavorsingsblad vir die Landbouweekblad saam, en skryf 'n maandelikse omgewingsrubriek vir die tydskrif Lig.
Engela het op Oudtshoorn grootgeword, en woon reeds byna twee dekades op Wellington in die Boland saam met haar man en twee dogters.
Hierdie is 'n eg Suid-Afrikaanse boek wat daarop fokus om 'n stem te gee aan onder meer wetenskaplikes wat baanbrekerswerk verrig. Die boek sluit daarom aan by die tendens in boeke wat gerig is op sogenaamde STEM-onderwerpe (Science, Technology, Engineering, Maths).
← Saai veroordeel onsinnige, wrede moord op Vrystaatse plaasbestuurder Plaasmoorde 'n vorm van terreur, sê AfriForum →